Koordinatės: 54°52′07″š. pl. 23°52′17″r. ilg.﻿ / ﻿54.86852°š. pl. 23.87140°r. ilg.﻿ / 54.86852; 23.87140

Senoji Kauno obelis|  
Senoji obelis pavasarį, 2012 m. |
| Vieta | Kaunas, Kazliškiai |
| Rūšis | miškinė obelis |
| Aukštis | 8 m |
| Amžius | ~ 360 m. |
| Apimtis (1,3 m aukštyje) | 2,85 m |

**Senoji Kauno obelis** – botaninis gamtos paveldo objektas, 1960 metais paskelbtas saugomu. Auga Kaune, Kazliškiuose (Aleksoto sen.), Senosios Obels g. 18, privačiame sklype šalia gyvenamojo namo. Medis pažymėtas informaciniu stendu, lankomas aplinkosaugininkų, sausmečiu palaistomas.

2018 m. pavasarį
2019 m. pavasarį

Duomenys
--------

Medžio rūšis – miškinė obelis (*Malus sylvestris* (L.) Mill.). 2018 m. Saugomų teritorijų valstybės kadastro duomenimis, vienintelė saugoma obelis Lietuvoje. 

Obels kamieno apimtis 1,3 metro aukštyje – 285 cm, amžius – apie 360 metų, medžio aukštis – 8 m. Šiuo metu gyvybingos tik kelios obels šakos, tačiau jos pasidengia vešlia lapija, veda vaisius, o kamieną apraizgo vijoklinės žydinčios pupelės. Obelis pramečiuoja – žydi ir veda vaisius kas antrus metus. Vaismedyje įkelti keli inkilai. Dabartinio kamieno su didžiule dreve apimtis mažesnė, nes prieš kelerius metus per vėtrą nulūžo viena stambi šaka.

Istorija
--------

Kadaise šioje vietoje augo giria. Žmonės kirto medžius, statėsi namus. Nedrįso nukirsti čia žydėjusios laukinės obels. Vėliau ji atsidūrė gyvenvietėje tarp namų. Pasakojama, kad 1812 m. čia buvo rastas sušalęs prancūzų kareivis ir palaidotas po obelimi. 1960 m. obelis paskelbta gamtos paminklu, 1987 m. – respublikinės reikšmės paminklu. Lietuvoje seniausia obelis.

Buvusiame Kazliškių kaime šios sodybos šeimininkai 1960 m. ketino nupjauti šalia augusią ir trukdžiusią seną obelį statyti sandėliuką. Vienai iš negausių vietinių gyventojų prasitarus, kad obelis mena čia gyvenusį jos prosenelį, šeimininkai nutarė ją išsaugoti. Tais pačiais metais į sodybą atvažiavę gamtosaugininkai ant akmens šalia obels pritvirtino metalinę lentelę su įrašu, kad senoji obelis – gamtos paminklas, kuriam tuomet buvo apie 300 metų.

Taip pat skaitykite
-------------------

* Senoji Geisčiūnų kriaušė

Šaltiniai
---------

1. ↑  Lietuvos obelų motina pasidabino baltu nuometu
2. ↑  Kauno rajono gamtos paminklai - Senoji obelis

Nuorodos
--------

* Saugomų teritorijų valstybės kadastras
* Lietuvos obelų motina vis dar veda vaisius (*kaunodiena.lt*)
* Obelis prieš Kalėdas sulaukė dovanų (*kaunodiena.lt*)
* Senoji Kauno obelis (*youtube.com*)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RKauno miesto saugomos teritorijos |
| --- |
|  |
| Regioniniai parkai | 
Kauno marių regioninis parkas |
|  |
| Valstybiniai draustiniai | 
Jiesios kraštovaizdžio • Kauno teriologinis • Nevėžio kraštovaizdžio draustinis |
|  |
| Savivaldybės draustiniai | 
Kauno ornitologinis • Kauno teriologiniai • Nemuno ir Nevėžio santakos kraštovaizdžio • Veršvos kraštovaizdžio |
|  |
| Gamtos paminklai | 
Lampėdžių liepa Gražuolė |
|  |
| Valstybiniai gamtos paveldo objektai | 
Rokų atodanga • Santakos gluosnis • Senoji Kauno obelis • Vytauto parko liepa |
|  |
| Savivaldybės gamtos paveldo objektai | 
Ąžuolo ir pušies draugystė • Pušys Sesės • Taikos kalno ąžuolas |

 |